CELEX: 62014TN0749
Language: mt
Date: 2014-11-04 00:00:00
Title: Kawża T-749/14: Rikors ippreżentat fl-4 ta’ Novembru 2014 – Chung-Yuan Chang vs UASI – BSH (AROMA)

19.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/44
            
         
      Rikors ippreżentat fl-4 ta’ Novembru 2014 – Chung-Yuan Chang vs UASI – BSH (AROMA)
      (Kawża T-749/14)
      (2015/C 016/68)
      Lingwa tar-rikors: l-Ispanjol
      
         Partijiet
      
      
         Rikorrent: Peter Chung-Yuan Chang (San Diego, l-Istati Uniti) (rappreżentanti: A. Sanz-Bermell y Martínez, avukat)
      
         Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (UASI)
      
         Parti oħra quddiem il-Bord tal-Appell: BSH Bosch und Siemens Hausgeräte GmbH (München, il-Ġermanja)
      
         Informazzjoni dwar il-proċedimenti quddiem il-UASI
      
      
         Proprjetarju tat-trade mark ikkontestata: ir-rikorrent
      
         Trade mark ikkontestata kkonċernata: Reġistrazzjoni internazzjonali li tindika l-Unjoni Ewropea tat-trade mark verbali AROMA – Reġistrazzjoni internazzjonali li tindika l-Unjoni Ewropea Nru 924502
      
         Proċedimenti quddiem l-UASI: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tar-Raba’ Bord tal-Appell tal-UASI tal-4 ta’ Settembru 2014 fil-Każ R 1887/2013-4
      
         Talbiet
      
      
                  —
               
               
                  tannulla d-deċiżjoni kkontestata u konsegwentement tiċħad it-talba għal dikjarazzjoni ta’ invalidità mressqa minn BSH Bosch und Siemens Hausgeräte GmbH, billi tiddikjara l-validita tal-għoti tat-trade mark Komunitarja EM Nru 924502 għal prodotti fil-klassi 7 “apparat elettriku għal kċina, jiġifieri blenders, apparat ċentrifugu, magni għall-produzzjoni tal-għaġin, robots għall-kċina u beaters” u 11 “apparat elettriku għat-tisjir, jiġifieri fran li jaħdmu bil-konvezzjoni għal użu domestiku, apparat elettrodomestiku għall-produzzjoni tal-ħobż, steamers għal użu domestiku, grills, fryers, toasters, apparat għall-waffles, apparat ta’ fuq il-mejada li jsaħħan is-soppa, apparat għat-tisjir u t-tisħin tar-ross, deidratatturi tal-ikel, taġnijiet, pressure cookers, hot plates, fran għax-xiwi u fran għat-tisjir, apparat għall-ġelat u borom għat-tisjir bil-mod” għall-prodotti msemmija;
               
            
                  —
               
               
                  tikkundanna lill-UASI għall-ispejjeż.
               
            
         Motiv invokat
      
      
                  —
               
               
                  Ksur tal-Artikolu 7(1)(b) u (c) tar-Regolament Nru 207/2009.